Prema podatcima HZJZ-a u gradu Zagrebu je tijekom posljednja 24 sata novooboljelo 233 osoba, a broj potencijalno oporavljenih/ozdravljenih je 263.339, što je 327 osoba više, nego jučer. U bolnicama su od ove bolesti preminule dvije osobe.
Tijekom jučerašnjeg dana u Službi za kliničku mikrobiologiju NZJZ „Dr. Andrija Štampar“ provedeno je 138 PCR testiranja na SARS-Cov-2, a 100 je nalaza bilo pozitivno.
Djelatnici Službe za epidemiologiju tijekom jučerašnjeg dana kontaktirali su 194 novooboljele osobe.
U domovima za starije i nemoćne osobe i drugim ustanovama socijalne skrbi na području grada Zagreba u protekla 24 sata novooboljelo je 11 korisnika.
11. kolovoza 2022. godine na cijepnim mjestima Grada Zagreba cijepljeno je 6 osoba, od kojih 1 prvom, a 3 booster dozom.